ইউএই এবং জিসিসির অন্যান্য দেশে শুল্ক-কোটামুক্ত বাজার সুবিধা চায় বাংলাদেশ | BD News
হোম অর্থ ও বাণিজ্য ইউএই এবং জিসিসির অন্যান্য দেশে শুল্ক-কোটামুক্ত বাজার সুবিধা চায় বাংলাদেশ
ইউএই এবং জিসিসির অন্যান্য দেশে শুল্ক-কোটামুক্ত বাজার সুবিধা চায় বাংলাদেশ
বাংলাদেশ সংযুক্ত আরব আমিরাত (ইউএই) এবং গালফ কোঅপারেশন কাউন্সিলের (জিসিসি) অন্যান্য দেশে শুল্কমুক্ত-কোটামুক্ত বাজার সুবিধা চেয়েছে।
আবুধাবীতে ৫ ও ৬ ফেব্রুয়ারি অনুষ্ঠিত বাংলাদেশ ও ইউএই’র ৪র্থ জয়েন্ট কমিশন বৈঠকে এ অনুরোধ জানানো হয়। এতে বাংলাদেশ প্রতিনিধিদলের নেতৃত্ব দেন অর্থ ও পরিকল্পনা প্রতিমন্ত্রী এম এ মান্নান এবং ইউএই প্রতিনিধিদলের নেতৃত্বে ছিলেন পররাষ্ট্র প্রতিমন্ত্রী ড. আনোয়ার গারগেশ।
অর্থনৈতিক সম্পর্ক বিভাগের (ইআরডি) একজন কর্মকর্তা বাসসকে বলেন, বাংলাদেশ বর্তমানে ইইউ ও অস্ট্রেলিয়াসহ ৩৮ দেশে শুল্ক ও কোটামুক্ত বাজার সুবিধা পাচ্ছে। এ প্রেক্ষিতে ইউএই’র কাছে এই সুবিধার অনুরোধ জানানো হয়। এর জবাবে ইউএই জিসিসি সচিবালয়ে বাংলাদেশকে এ সম্পর্কিত প্রস্তাব পাঠাতে বলেছে।
বৈঠকে স্বাক্ষরিত সমঝোতা স্মারক বাস্তবায়ন, দু’দেশের মধ্যে বাণিজ্য সম্প্রসারণে বাণিজ্য প্রতিনিধি বিনিময়ের ব্যবস্থা করতে যৌথ বাণিজ্য কাউন্সিল গঠনে ঐকমত্য হয়।
এ প্রসঙ্গে অর্থ ও পরিকল্পনা প্রতিমন্ত্রী এম এ মান্নান বাসসকে বলেন, বৈঠকে উভয় দেশ যেকোন ধরনের প্রতিবন্ধকতা নিরসন করে দ্বিপাক্ষিক বাণিজ্য বৃদ্ধিতে একমত হয়েছে। তিনি আশা পোষণ করেন যে ইউএই বাজারে বাংলাদেশের শুল্ক ও কোটামুক্ত সুবিধার প্রস্তাবে ইউএই সমর্থন জানাবে।
বৈঠকে উভয় পক্ষ আইসিটিকে অগ্রাধিকার খাত হিসেবে স্বীকৃতি দিয়েছে।
আরও পড়ুনঃ পিপিপিতে চলবে ১৩ বস্ত্রকল
পূর্ববর্তী সংবাদঃ পাকিস্তানের হায়দ্রাবাদে সড়ক দুর্ঘটনায় নিহত ১১
পরবর্তী সংবাদঃ প্রথম পুলিশি বাধা ছাড়াই দলীয় কর্মসূচি পালন করেছে বিএনপি